OpenLLM-France/wikimedia huggingface dataset:
# Greenwich parkea

Greenwich parkea (ingelesez: Greenwich Park) Ingalaterrako Londres hiriburuan dagoen parke bat da. Greenwich udalerrian kokaturik dago eta eraikin historiko ugari daude bertan. 1997 urtean parkea bera eta inguruko eraikin historikoak Gizateriaren Ondare izendatu zituen UNESCOK Itsasaldeko Greenwich izenarekin.

## Historia

Ingalaterrako Koroak St. Peter at Ghent abadiari erosi zizkion lurrak 1427an eta Gloucesterko dukeari eman zikion. Honek Greenwich gaztelua eraiki zuen. Garai hartan landugabeko lurraldea zen eta dukeak belatz bidezko ehizarako erabili izan zuen. XVI mendean Henrike VIII.ak oreinak sartu zituen ehizalreku honetan. 1635 urtean Queen's House eraiki zen Jakue I.aren emaztea zen Ana Danimarkakoa erreginarentzat. 1675an gaztelua zegoen lekuan Greenwicheko Errege Behatokia ezarri zen.
XVII mendean parkea diseinatu egin zen, ziurrenik André Le Nôtrek, eta XVIII mendean publikoari ireki zizkion ateak. 1888 urtean trenbidea iritsi zen eta geltokia eraiki zen parkean, baina jendeak Greenwich herriko geltokia hobetsi zuen eta 1917an parkeko geltokia itxi egin zen.

## Parkea

Parkeak itxura errektangularra dauka, 1000x750 metrotako neurriak dituena. Parkearen iparraldea Tamesis ibaiaren ertzean dago eta beraz eremu laua eta baxua da. Bertan daude Royal Naval College, Queen's House eta National Maritime Museum. Erdialdean aldapa hasten da, hegoaldean garaiera handiagoa baitu. Lorategi ederrak, haritz zahar bat ("Queen's Oak") eta oreinak dauden itxitura daude goi horietan.
Erdigunean dagoen muinoan Greenwicheko Errege Behatokia dago.

## Kirolak

2012ko Udako Olinpiar Jokoetan hainbat lehiaketa jokatu ziren bertan, batez ere zaldi probak eta pentathloiaren hainbat froga ere bai.

## Iruditegia

* Greenwicheko Errege Behatokia.
* Royal Naval College.
* Queen's House.
* National Maritime Museum.
* Parkearen ateak.
* Parkearen ikuspegia.
* Parkearen muinoaren gainean Errege Behatokia.
* Lorategiak.
* Parkeko zuhaitzak.
* Vanbrugh gaztelua.

## Informazio praktikoa

* DLR geltokia: Cutty Sark for Maritime Greenwich

## Kanpo estekak

* Datuak: Q929586
* Multimedia: Greenwich Park / Q929586
# Greenwich udalerria, Huron konderria (Ohio)

Greenwich udalerria Ameriketako Estatu Batuetako Ohio estatuko udalerri bat da, Huron konderrian. Azken zentsuaren arabera 1.002 biztanle zituen, 25 milia karratu (65 km$^2$) eremuan.

## Ekonomia

2020ko zentsuaren arabera, Greenwich udalerriak 285 etxebizitza zeuden. Per capita diru-sarrerak 22.476 estatubatuar dolar ziren.

## Kanpo estekak

* Datuak: Q5604893
* Multimedia: Greenwich Township, Huron County, Ohio / Q5604893
# Greenwich meridianoko ordua

Greenwich meridianoko ordua, ezagunagoa ingelesezko GMT akronimoarekin (Greenwich Mean Time), Greenwicheko Errege Behatokian (Greenwich, Londrestik gertu, Erresuma Batua) neurtutako batezbesteko eguzki ordua da. Konbentzioz, 0 graduko longitudearekin bat egiten du.

## Ikus, gainera

* Greenwich meridianoa

## Kanpo estekak

* Greenwich Mean Time
* Datuak: Q30192
# Greenwith Common

Greenwith Common, Ingalaterrako Kornualles konderriko herrixka bat da.

## Kanpo estekak

* Datuak: Q5604917
# Guarani d'Oeste

Artikulu hau Guarani d'Oeste udalerriari buruzkoa da; beste esanahietarako, ikus «Guarani».
Guarani d'Oeste Brasilgo udalerri bat da, São Pauloko estatuan kokatua. 2.020 biztanle ditu 85,699 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q1649834
* Multimedia: Guarani d'Oeste / Q1649834
# Guaramirim

Guaramirim Brasilgo udalerri bat da, Santa Catarina estatuan kokatua. 46.711 biztanle ditu 268,585 km²ko eremuan.

## Ikus, gainera

* Santa Catarina

## Kanpo estekak

* Datuak: Q1799377
* Multimedia: Guaramirim / Q1799377
# Guarani (Minas Gerais)

Artikulu hau Guarani udalerriari buruzkoa da; beste esanahietarako, ikus «Guarani».
Guarani Brasilgo udalerri bat da, Minas Gerais estatuan kokatua. 8.918 biztanle ditu 264,194 km²ko eremuan.

## Ikus, gainera

* Minas Gerais

## Kanpo estekak

* Datuak: Q1998473
* Multimedia: Guarani (Minas Gerais) / Q1998473
# Guarani akuiferoa

Guarani akuiferoa Brasil, Argentina, Paraguai eta Uruguai herrialdetako eremu-zati bat hartzen duen ur gezako gordailu erraldoi bat da. Ia osorik lurpeko urek osatutakoa da. Lurrean ezagutzen den ur geza gordailurik handienetako bat da, bolumenari dagokionez munduko hirugarren handiena izanik.

## Kanpo estekak

* Datuak: Q344888
* Multimedia: Acuífero Guaraní / Q344888
# Guarani das Missões

Artikulu hau Guarani das Missões udalerriari buruzkoa da; beste esanahietarako, ikus «Guarani».
Guarani das Missões Brasilgo udalerri bat da, Rio Grande do Sul estatuan kokatua. 7.415 biztanle ditu 290,496 km²ko eremuan.

## Ikus, gainera

* Rio Grande do Sul

## Kanpo estekak

* Datuak: Q1758128
* Multimedia: Guarani das Missões / Q1758128
# Guarana

Guarana, latinez Paullinia cupana, Sapindaceae familiako zuhaixka igokari bat da. Jatorriz, Amazoniakoa, gaur egun Bolivia, Paraguai, Peru, Argentina, Brasil, Ekuador, Kolonbia eta Venezuelan aurki daiteke.
Izen bereko fruitua du, bitaminetan eta kafeina bezalako estimulatzailetan oparoa, hortaz edari bezala kontsumitzen da.
* Datuak: Q209089
* Multimedia: Paullinia cupana / Q209089
* Espezieak: Paullinia cupana
# Guarani (dirua)

Artikulu hau Paraguaiko dibisari buruzkoa da; beste esanahietarako, ikus «Guarani».
Guarania (guaranieraz: guarani, gaztelaniaz: guaraní) Paraguaiko Errepublikan zirkulazioan dagoen dibisa da. Bere ISO 4217 kodea PYG da eta bere sinboloa Gs edo ₲. Guarani banako baten ehunena zentimo deitzen da eta guarani bakoitza 100 zentimoz osatuta dago. Guarani etniaren omenez izendatua izan zen.

## Historia

1944an guaraniak peso paraguaitarra ordezkatu zuen, hurrengo truke tasarekin: 100 peso paraguaitar = 1 guarani.

## Erreferentziak

* ↑ Euskaltzaindiaren Hiztegia. (Noiz kontsultatua: 2017-10-07).
* ↑ (Ingelesez) XE - The World's Trusted Currency Authority. (Noiz kontsultatua: 2017-03-05).
* ↑ (Gaztelaniaz) Banco Central del Paraguay. (Noiz kontsultatua: 2017-03-09).
* ↑ (Ingelesez) Coins of CIS and Baltic countries. (Noiz kontsultatua: 2017-03-07).
* ↑ (Ingelesez) Coins of CIS and Baltic countries. (Noiz kontsultatua: 2018-05-10).

## Kanpo estekak

* (Gaztelaniaz) Paraguaiko Banku Zentralaren webgunea.
* Datuak: Q207514
* Multimedia: Money of Paraguay / Q207514
# Guarani (etnia)

    Artikulu hau Guarani etniari buruzkoa da; beste esanahietarako, ikus «Guarani (argipena)».
Guarania (guaranieraz: ava guarini, "gudari") Hego Amerikako etnia indigena bat da. Gaur egun, guaraniak bizi dira nagusiki Brasilen eta Paraguain, baina baita Bolivian, Argentinan eta Uruguain ere.
Tupi jatorrizko amerindiarren nazio bat dira guaraniak. Tupi-guarani hizkuntzaz mintzatzen dira.
Ameriketako konkista aurretik Atlantikoko kostaldearen eta Parana, Uruguai eta Paraguai ibaien arteko lurraldeetan bizi ziren; gaur egun, kristautu gabeko talde bakartuak geratzen dira Paraguain eta Brasilen. Guaraniak Paraguaiko biztanleen % 65 dira. Guaraniera ofiziala da Paraguai osoan eta Argentinako probintzia batean, Corrientesen hain zuzen ere.
Antzinako guaraniak basoetako argiuneak lantzen zituzten, eta fruitu biltzaileak, ehiztariak eta arrantzaleak ziren. Komunitate bakoitzak buruzagi bat eta horren aholkulari zen zahar taldea izaten zuen; animistak ziren eta xamana zen jainkoekiko bitartekari lana egiten zuena. Gerretan preso hartutakoak jan egiten zituzten.
Konkistaren ondoren, encomienda delako sistemaren bidez esklabo hartu zituzten bertakoak; hala ere, Parana goiko aldeko eta Uruguai ibaiaren arroko leinuak jesuiten erredukzio babestokietan geratu ziren; herrigune horietan elkarlanean aritzen ziren, eta bizi baldintzak onak ziren. Eraso asko jasan arren erredukzio guneek aurrera egin zuten harik eta jesuitak Ameriketatik kanporatu zituzten arte.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. (PDF) 190. arauaː Munduko herriak eta etniak. .
* ↑ Manuel, Odriozola Lizarribar, Joxe. (2014-05-10). Estatu etnozidaren kontra. Elkarlanean, S.L. ISBN 978-84-9783-964-8. (Noiz kontsultatua: 2024-08-25).

## Kanpo estekak

* Paraguaiko guaranierari buruzko artikulua Argia aldizkarian (2008-06-01)
* Datuak: Q46429
* Multimedia: Guaraní / Q46429
# Guaramiranga

Guaramiranga Brasilgo udalerri bat da, Ceará estatuan kokatua. 5.654 biztanle ditu 59,436 km²ko eremuan.

## Ikus, gainera

* Ceará

## Kanpo estekak

* Datuak: Q1761441
* Multimedia: Guaramiranga / Q1761441
# Guarani (argipena)

Guarani hitzak hainbat adiera ditu:

## Animaliak

* Australoheros guarani, Cichlidae familiako arrain mota bat.
* Brucepattersonius guarani, Cricetidae familiako karraskari mota bat.
* Hyphessobrycon guarani, Characidae familiako arrain mota bat.
* Tropidurus guarani, Tropiduridae familiako narrasti mota bat.

## Brasilgo futbol taldeak

* Sport Club Guarany, Hegoaldeko Rio Grande estatuko Cruz Alta hiriko futbol taldeetako bat.
* Sociedade Esportiva, Recreativa e Cultural Guarani, Santa Catarina estatuko Palhoça hiriko futbol taldeetako bat.
* Esporte Clube Guarani, Hegoaldeko Rio Grande estatuko Venâncio Aires hiriko futbol taldeetako bat.
* Associação Atlética Guarany, Sergipe estatuko Porto da Folha hiriko futbol taldeetako bat.
* Guarany Sporting Club, Ceará estatuko Sobral hiriko futbol taldeetako bat.
* Guarany Futebol Clube (Camaquã), Hegoaldeko Rio Grande estatuko Camaquã hiriko futbol taldeetako bat.
* Guarany Futebol Clube (Bagé), Hegoaldeko Rio Grande estatuko Bagé hiriko futbol taldeetako bat.
* Guarani Futebol Clube (Campinas), São Paulo estatuko Campinas hiriko futbol taldeetako bat.
* Guarani Esporte Clube (Divinópolis), Minas Gerais estatuko Divinópolis hiriko futbol taldeetako bat.
* Guarani Esporte Clube (Juazeiro do Norte), Ceará estatuko Juazeiro do Norte hiriko futbol taldeetako bat.

## Brasilgo toponimoak

* Guarani (Minas Gerais), Minas Gerais estatuko udalerrietako bat.
* Guarani das Missões, Hegoaldeko Rio Grande estatuko udalerrietako bat.
* Guarani de Goiás, Goiás estatuko udalerrietako bat.
* Guarani d'Oeste, São Pauloko estatuko udalerrietako bat.
* Guaraniaçu, Paraná estatuko udalerrietako bat.

## Paraguaiko futbol taldea

* Club Guaraní, Asuncion hiriburuko futbol taldeetako bat.

## Bestelakoak

* Guarani (akuiferoa), Argentina, Brasil, Paraguai eta Uruguaiko lurrak hartzen dituen munduko bigarren akuifero haundiena.
* Guarani (dirua), Paraguaiko dibisa.
* Guarani (etnia), Hego Amerikako etnia indigena.
* Guaraniera, Guaranien berezko hizkuntza.

## Kanpo estekak

* Datuak: Q227021
* ↑ Euskaltzaindiaren Hiztegia. (Noiz kontsultatua: 2018-03-26).
# Gossel

Gossel Alemaniako udalerria da. Turingia estatuan kokatuta dago, Ilm-Kreis barrutian. 2014an 482 biztanle zituen 13,52 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q595468
* Multimedia: Gossel / Q595468
# Gostinu

Gostinu Errumaniako udalerri bat da, Giurgiu konderrian. 1.578 biztanle ditu, 39,26 kilometro koadroko azaleran banatuta.

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5092161
* Multimedia: Gostinu, Giurgiu / Q5092161
# Gostynin

Gostynin ( (Audio·info)) Poloniako Mazoviako voivoderriko hiri-udalerri bat da, Gostynin barrutian kokatuta. 32,4 km²ko azalera du eta 2017ko datuen arabera 18741 biztanle zituen.

## Kanpo estekak

* Udalaren webgunea
* Datuak: Q983735
* Multimedia: Gostynin / Q983735
ieaMazoviako voivoderriko udalerriak :
# Gostavățu

Gostavățu Errumaniako udalerri bat da, Olt konderrian. 2.454 biztanle ditu, 37,45 kilometro koadroko azaleran banatuta.

## Herriak

Udalerrian honako herriak daude:
Gostavățu $^{(en)}$ Slăveni $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q12724813
# Gostinari

Gostinari Errumaniako udalerri bat da, Giurgiu konderrian. 2.403 biztanle ditu, 36,02 kilometro koadroko azaleran banatuta.

## Herriak

Udalerrian honako herriak daude:
Gostinari $^{(en)}$ Mironești $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5116944
* Multimedia: Gostinari, Giurgiu / Q5116944
# Gostycyn udalerria

Gostycyn Poloniako Kujavia-Pomeraniako voivoderriko landa-udalerri bat da, Tuchola barrutian kokatuta. 135,8 km²ko azalera du eta 2017ko datuen arabera 5232 biztanle zituen.

## Kanpo estekak

* Udalaren webgunea
* Datuak: Q2347714
ieaKujavia-Pomeraniako voivoderriko udalerriak :
# Gossolengo

Gossolengo Italiako udalerri bat da. Piacenzako probintzian kokatuta dago, Emilia-Romagna eskualdean. 5.715 biztanle ditu, 31,1 kilometro koadroko azaleran banatuta.

## Mugakideak

Gossolengok honako udalerri hauekin egiten du muga:
Gazzola Gragnano Trebbiense Piacenza Rivergaro Podenzano

## Kanpo estekak

* Datuak: Q102776
* Multimedia: Gossolengo / Q102776
# Gostin (argipena)

Gostin izenak hainbat artikulutara eraman gaitzake:
* Andres Gostin, Mondragon Unibertsitateko irakaslea.
* 3640 Gostin, asteroidea.
* Gostin egitea edo gostina, Ghosting fenomenoa euskaratzeko modu bat.
Ikus, gainera:
* Gostyń (Polonia)
* Gostinu (Errumania)
# Gossersweiler-Stein

Gossersweiler-Stein Alemaniako udalerria da. Renania-Palatinatua estatuan kokatuta dago, [[Südliche Weinstraße (barrutia)|Südliche Weinstraße]] barrutian. 2014an 1.372 biztanle zituen 8,6 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q648853
* Multimedia: Gossersweiler-Stein / Q648853
# Guilleminita

Guilleminita oxido motako minerala da.

## Ezaugarriak

Guilleminita oxido mineralaren formula kimikoa hau da: ${\ce {Ba(UO2)3(SeO3)2O2 * 3H2O}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 2 da.

## Erreferentziak

* 1 2 (Ingelesez) «Guilleminite: Mineral information, data and localities.» www.mindat.org (Noiz kontsultatua: 12-05-2019).
# Guillermina Bravo

Guillermina Bravo (Chacaltianguis, Veracruz, 1920ko azaroaren 13a - Santiago de Querétaro, 2013ko azaroaren 6a) mexikar dantzaria izan zen, koreografoa eta ballet zuzendaria izateaz gain.

## Biografia

Guillermo Nicolas Bravo eta Maria de los Dolores Canales eta Mondragonen alaba. Veracruzeko Chacaltianguisen jaio zen. Dantza ikasi zuen Waldeen von Falkensteinekin eta dantza folklorikoa Dantza Eskola Nazionalean. Musika Kontserbatorio Nazionalean ere jarraitu zituen musika ikastaroak. 1938an, Estrella Moralesek emandako ikastaroak egin zituen, eta 1940tik 1945era era autodidaktan ikasitako koreografia irakatsi zuen, Mexiko Hiriko Arte Ederretako Balleteko dantzari gisa dantzatzen zuen bitartean. Ondoren, Mexikoko Dantza Akademiaren eta Ballet Nazionalaren sorreran murgildu zen. 1960aren ondoren erretiratu egin zen.
1947tik 1948ra, Carlos Chavez maisuak gonbidatuta, garai hartan Arte Ederren Institutu Nazionalaren zuzendaria zenak, Ana Méridarekin batera Mexikoko Dantza Akademiaren zuzendarikide eta sortzaile izan zen. Josefina Lavallerekin batera, 1948an Mexiko Hiriko ballet konpainia nazionala ezarri zuen, 1991tik Querétaron kokatu zena, eta bertan Dantza Garaikidearen Zentro Nazionala ere ezarri zuen. 1991tik Querétaron kokatu zena, eta bertan Dantza Garaikidearen Zentro Nazionala ere ezarri zuen.

## Aintzatespenak

Zientzia eta Arteen Sari Nazionala eman zioten Arte Ederren arloan, 1979an, eta Jose Limon Dantza Sari Nazionala (1989). Mexikoko dantza modernoaren figura nagusitzat jotzen dute.

## Heriotza

Bere etxean hil zen, Santiago de Querétaron, 2013ko azaroaren 6an, 92 urte zituela.

## Erreferentziak

* ↑ Fallece Guillermina Bravo, pilar de la danza contemporánea en México. 6 de noviembre de 2013.
* ↑ «Este domingo, el 28º Premio Nacional de Danza José Limón a Cecilia Appleton» Instituto Sinaloense de Cultura (Gobierno del Estado de Sinaloa) 11 de abril de 2015.

## Kanpo estekak

* Datuak: Q531863
# Guillermo Aldalur

Guillermo Aldalur Zabala, izengoitiz Pikua (Azkoitia, 1933 – Lazkao, 2015eko irailaren 1a), gipuzkoar soinu jotzailea eta organista izan zen. Azkoitiarra izanagatik, bizitzaren zati handiena Goierrin egin zuen; Legazpin aurrena eta Lazkaon ondorena. Erromeria, festa, ezkontza eta dantzaldi askotan jo izan zuen soinua. Horrez gain, Gabiriako organista ere izan zen.

## Erreferentziak

* ↑ Guillermo Aldalur 'Pikua' soinu jotzailea hil da. Berria, 2015eko irailak 2, CC BY-SA 4.0, berria.eus (Noiz kontsultatua: 2021-10-1).
* ↑ Guillermo Aldalur 'Pikua' soinu jotzailea hil da. Goierriko Hitza, 2015eko irailak 1, goierri.hitza.eus (Noiz kontsultatua: 2021-10-1).

## Kanpo estekak

* Datuak: Q108760403
# Guillemont

Guillemont Frantziako udalerria da, Somme departamenduan dagoena, Frantzia Garaia eskualdean. 2013an 123 biztanle zituen.

## Demografia
### Biztanleria

2007an Guillemont udalerrian erroldatutako biztanleak 123 ziren. Familiak 52 ziren, horien artean 16 pertsona bakarrekoak ziren (4 bakarrik bizi ziren gizonak eta 12 bakarrik bizi ziren emakumeak), 16 seme-alabarik gabeko familiak ziren, 12 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 64 etxebizitza zeuden, 49 familiaren etxebizitza nagusia ziren, 6 bigarren erresidentzia ziren eta 9 hutsik zeuden. Etxebizitza guzti hauek 64etxeak ziren. 49 etxebizitza nagusietatik 40 bere jabearen bizilekua ziren, 3 alokairuan okupaturik zeuden eta 6 doan lagata zeuden; 3 etxek bi gela zituzten, 8 etxek hiru zituzten, 12 etxek lau zituzten eta 26 etxek bost zituzten. 29 etxek euren parking plaza propioa zuten azpian. 20 etxetan ibilgailu bat zegoen eta 21 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Guillemont udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 4 |
| 0 | 85-89 | 0 |
| 0 | 80-84 | 0 |
| 12 | 75-79 | 4 |
| 0 | 70-74 | 4 |
| 0 | 65-69 | 0 |
| 0 | 60-64 | 0 |
| 4 | 55-59 | 0 |
| 4 | 50-54 | 4 |
| 4 | 45-49 | 8 |
| 12 | 40-44 | 4 |
| 0 | 35-39 | 8 |
| 0 | 30-34 | 0 |
| 0 | 25-29 | 4 |
| 4 | 20-24 | 4 |
| 8 | 15-19 | 4 |
| 8 | 10-14 | 4 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 78 ziren, horien artean 57 aktiboak ziren eta 21 inaktiboak ziren. 57 pertsona aktiboetatik 52 lanean zeuden (28 gizon eta 24 emakume) eta 5 langabezian zeuden (3 gizon eta 2 emakume). 21 pertsona inaktiboetatik 5 erretiraturik zeuden, 9 ikasten zeuden eta 7 "bestelako inaktibo" gisa sailkaturik zeuden.

### Ekonomia jarduerak

2000. urtean Guillemont udalerrian 10 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q610167
* Multimedia: Guillemont / Q610167
# Guillermo Andrés Oyarzábal

Guillermo Andrés Oyarzábal, (Córdoba (Argentina), 1958ko martxoaren 11). Argentinako itsas historialari eta itsas armadako ofizial militarra.

## Itsas armadako ofizial militarra

Argentinako Itsas Armadan zerbitzatzen du 1979tik. Ontziko kapitain mailara iritsi zen eta, 2014. urtetik aurrera, Estatu Maiorreko ofiziala da.
Korbeta kapitaina izanik, eta Historian irakasle eta lizentziadun tituluak lortu ondoren, 1999an, Argentinako Armadako dibisioko Itsas Ikerketa Historikoen Sailean sartu zen. Ikerketa Historikoen Dibisioko burua izan zen eta, 2002 eta 2012 artean, aipatutako saileko buru izendatu zuten.

## Ikasketak

1975 eta 1979 artean, Untzi Eskola Militarrean (Argentina) ikastaroak egin zituen, guardiamarina graduarekin graduatuz.
2003an, Historiako graduondoko titulua lortu zuen Salvadorreko Unibertsitatean, "Los Marinos de la Generación del Ochenta (1872-1902)" tesia defendatuz.

## Itsas historialaria

Ehun argitalpen ditu hedapen historiko handiko liburuak eta artikuluak barne.
Zientzia historikoen gaietan irakaslea da bere herrialdeko unibertsitateetan.

## Egilearen lanak

* Argentina hacia el Sur. La utopía del primer puerto militar (1999);
* Los Marinos de la Generación del Ochenta (2003);
* Guillermo Brown (2006);
* William Brown. An Irish seaman in the River Plate (2008);
* La Tempestad. Naufragio de la cazatorpedera “Rosales” y proceso a los sobrevivientes (1892-1894) (2012).

## Kanpo estekak

* Datuak: Q15993834
# Guillena

Guillena Sevillako udalerria da, Sierra Norte eskualdean dagoena.
2009ko urtarrilaren 1eko erroldaren arabera 11.109 biztanle zituen.

## Ikus, gainera

* Sevillako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1605664
* Multimedia: Guillena / Q1605664
# Hautsi

Hautsi Hego Euskal Herriko gazte erakunde iraultzaile bat izan zen.
Hautsi 1991n sortu zen, Kemen (EMKren gertuko gazte erakundea) eta Iraultza Taldeak (LKIren gertukoa) bat egin ondoren, Zutik alderdiaren sortze prozesuarekin aldi berean. Erakundea Durangon, Oreretan, Iruñerrian, Tuteran, Gasteizen, Bilbon eta Debagoienan hedaturik zegoen batez ere.
1997an, drogen legeztapenaren aldeko Tan legales como la cerveza izeneko kanpaina abiatu zuen.
1990eko hamarkadan zehar militanteak galduz joan ostean, hamarkada bukaeran Hautsi desagertu egin zen. 2000ko hamarkadak aurrera egitearekin batera, halaber, Zutik-ek bere gazte adar propioa sortu zuen, Zutik-gazteak alegia.

## Erreferentziak

* ↑ Mujika Zubiarrain, G. (2004): Gazte Matxinada. Inoiz kontatu gabeko historia, Senpere: Xirika, 338-339 orr.
* ↑ Ibidem, 506 orr.

## Ikus, gainera

* Zutik

## Kanpo estekak

* Datuak: Q12258943
# Hauts-Bassins

Hauts-Bassins Burkina Fasoko 13 eskualdeetako bat da. 2001eko uztailaren 2an sortu zuten. 25.343 kilometro koadroko eremua hartzen du, eta 2018an 2.158.500 biztanle zituen. Hiriburua Bobo Dioulasso da.
Hiru probintzia ditu bere baitan:
* Houet probintzia
* Kénédougou probintzia
* Tuy probintzia

## Eskualde senidetuak

* Rhône-Alpeak (Frantzia)

## Kanpo estekak

* Datuak: Q845303
* Multimedia: Hauts-Bassins / Q845303
# Hauts altxagarri

Hauts altxagarria oreari gehitzen zaion gai kimikoa da. Legamia ordezten du altxagarri gisa; hori dela-eta, legamia kimiko ere deitu izan zaio.
Hauts altxagarriak karbonato bat eta azido bat baino ez du edukitzen. Urak eta azidoak karbonatoa deskonposatzen dutenean ikazkai dioxidoa sortzen da, eta, besteak beste, horrek jaikitzea eragiten du.
Beste usainik eta zaporerik sortzen ez denez, legamiarekin gertatzen den eran, labean egindako jakiaren zaporea ez da aldatuko, orean geratzen den gatz-kopurua izan ezik.
Hauts altxagarriak sodio bikarbonato (sodio hidrogenokarbonatoa [NaHCO3]) eta azido zitriko edo potasio bitartrato kopuru berdinak izaten ditu. Irinari hauts altxagarria gehitzen zaionean, irin altxagarriduna lortzen da.
Erreakzioaren ekuazioa hau da:
NaHCO$_3$(aq) + H$^+$(aq) ⟶ Na$^+$(aq) + CO$_2$(g) + H$_2$O

## Ikus, gainera

* Legamia natural
* Okin-legamia

## Kanpo estekak

* Datuak: Q29476
* Multimedia: Baking powder / Q29476